Rutan Voyager

Rutan Voyager – JAV sukurtas rekordinis lėktuvas, pirmasis orlaivis, be sustojimo ir be degalų papildymo apskridęs aplink pasaulį. 

Lėktuvo ir skrydžio idėja kilo JAV aviatorei Dženai Jeger (angl. Jeana Yeager) ir broliams aviakonstruktoriams Ričardui (angl. Dick) bei Bertui (angl. Burt) Rutanams 1981 m. Patį orlaivį gamino savanorių grupė, dirbusi Rutano lėktuvų gamykloje bei specialiai šiam tikslui įsteigtoje įmonėje „Voyager Aircraft“, o jis buvo skirtas vieninteliam tikslui: apskristi aplink pasaulį nesipildant degalų ir nenutupiant. Lėktuvo bandymo ciklą sudarė 67 skrydžiai.

Rekordinis skrydis įvyko 1986 m. gruodžio 14-23 d. Jis prasidėjo ir baigėsi Edvardso oro pajėgų bazėje Mohavės dykumoje (JAV) bei užtruko 9 dienas, 3 minutes ir 44 sekundes. Vidutinis skrydžio aukšitis siekė 3,4 km, vidutinis greitis - 187 km/h. Kylant metu dėl sparnų vibracijos įvyko nedidelė avarija - nulūžo sparno galukas, tačiau pilotai nusprendė tęsti skrydį.Larson, George C. (January 2012). "From Point A to Point A". Air & Space Smithsonian., p. 84. Nusileidus bakuose buvo likę 48 kg arba 1,5% viso skrydžio pradžioje buvusio kuro.Rutan Voyager – Smithsonian National Air and Space Museum 

Vienintelis pagamintas šio modelio orlaivis buvo užregistruotas numeriu N269VA. 1987 m. oficialiai paskelbta apie orlaivio eksploatacijos nutraukimą, o jis pats perduotas į Vašingtone įsikūrusį Nacionalinį aeronautikos ir kosmoso muziejų (angl. National Air and Space Museum).

Paplitusi nuomonė, kad Voyager pagamino įmonė "Scaled Composites", tačiau iš tiesų su šia kompanija orlaivį sieja tik tai, kad Burt Rutan kurį laiką dirbo "Scaled Composites" prezidento pareigose.

 Skrydžio duomenys 
miniatiūra|250px|dešinėje|Voyager Nacionaliniame Aeronautikos ir Kosmoso muziejuje Vašingtone
miniatiūra|Burt Rutan ir Jena Yeager prie "Voyager" uodegos, 1986 m.
Bendrosios characteristikos

 Įgula: du pilotai
 Ilgis: 29 pėdos 2 coliai (8,89 m)
 Sparno mojis: 110 pėdų 8 coliai (33,73 m)
 Aukštis: 10 pėdų 3 coliai (3,12 m)
 Sparno plotas: 363 kvadratinės pėdos (33,7 m²)
 Aerodinaminis profilis: Roncz 1046 (pagrindas), Roncz 1080 (galiukas), 1082/1082T (anties sparnas)
 Tuščio svoris: 2 250 svarų (1 021 kg)
 Kilimo svoris: 9 694,5 svaro (4 397 kg)
 Jėgainė: 
 Priekinis variklis: 130 AG (97 kW) galios keturių cilindrų horizontalus opozicinis vidaus degimo variklis "Teledyne Continental O-240" 
 Galinis variklis: 110 AG (82 kW) galios keturių cilindrų horizontalus opozicinis vidaus degimo variklis "Teledyne Continental IOL-200" 
 Propellers: dvimentis, kompozicinis, keičiamo žingsnio

Skrydžio duomenys

 Maksimalus greitis: 122 mylios per valandą (196 km/h, 106 mazgai)
 Skrydžio nuotolis: 24 986 mylios (40 212 km, 21 712 jūrmylės)
 Skrydžio trukmė: 216 valandos

 Šaltiniai 

 Scaled Composites puslapis apie Voyager 
 U. S. Centennial of Flight Commission straipsnis apie Voyager 

 Išnašos 
Kategorija:Eksperimentiniai orlaiviai
Kategorija:Monoplanai
Kategorija:Rekordai
Kategorija:Rutan orlaiviai